Նորին թագավորական մեծություն արքայադուստր Սոֆիա, (շվեդ.՝ Prinsessan Sofia hertiginna av Värmland, (դեկտեմբերի 6, 1984(1984-12-06), Danderyd Hospital, Դանդերյուդ), վերմլանդացի դքսուհի, շվեդացի մոդել, Կարլ Ֆիլիպի կինը, գործող թագավոր Կառլ XVI Գուստաֆի և թագուհի Սիլվիի հարսը։

Կենսագրություն
--------------

Սոֆիան ծնվել է 1984 թվականի դեկտեմբերի 6֊ին՝ Էրիկ և Մարի Հելկվիստների ընտանիքում։ Նա ունեցել է երկու հարազատ քույր։ Նրանք բոլորը մեծացել են Ավդալենում։ Պարի, կոմեդիայի և դաշնամուրի դասընթացներ է անցել։ Գիմնազիայի ավարտից հետո տեղափոխվել է Ստոկհոլմ՝ աշխատել է որպես մատուցողուհի և մոդել։ 20 տարեկանում նրա նկարը զետեղվել է Շվեդիայում հայտնի լրագրի՝ «Slitz»֊ի մեջ և ստացել «Միսս Slitz» տիտղոսը։ Ֆոտոմոդելի ասպարեզում ունեցած հաջողությունից հետո նրան հրավիրել են ռեալիթի֊շոու ՝ Paradise Hote֊ի էրոտիկ տարրերով, որի ավարտից հետո Սոֆյան մեկնել է բնակվելու Նյու֊Յորքում։ Այնտեղ նա յոգա է սովորել և բացել է իր սեփական յոգա֊կենտրոնը։ Ավելի ուշ նա թողարկել է յոգայի համար հագուստների իր արտադրանքը։ 2009 թվականին մինչև արքայազնի հետ հանդիպելը, նա որոշել է որպես կամավոր մեկնել Գանա, որտեղ օգնել է՝ կառուցել մանկապարտեզ։ Ապագա ամուսնու հետ ծանթոանալուց հետո, սակայն մինչև նրա հետ օրինական հարաբերություններ սկսելը, 2010 թվականին Սոֆիան դարձել է «Խաղահրապարակ» մանկական բարեգործական հիմնադրամի հիմնադիրը։

2010 թվականի ապրիլից հանդիպել է արքայազն Կարլ Ֆիլիպի հետ, իսկ 2014 թվականին հայտարարվել է նրանց նշանադրության մասին։

Ամուսնության արարողությունը տեղի է ունեցել 2015 թվականի հունիսի 13֊ին ժամը 17։00֊ին՝ Թագավորական պալատի եկեղեցում։

2015 թվականի հոկտեմբերի 15֊ին պարզ է դարձել, որ զույգն իրենց առաջնեկին սպասում է 2016 թվականին։ 2016 թվականի ապրիլի 19֊ին Դանդերյուդ հիվանդանոցում ժամը 18։25֊ին տղա է ունեցել. Ալեքսանդր Էրիկ Խուբերտուս Բերտիլ, Սյոդերմանլանդի դուքս։ Փոքրիկը կշռել է 3595 գրամ, հասակը՝ 49 սմ։

2017 թվականի մարտի 23֊ին հայտնի է դարձել, որ զույգը սպասում է երկրորդ երեխայի ծնունդին։ Հայտնվել է նաև,որ նա լույս աշխարհ է գալու 2017 թվականի սեպտեմբերին։ 2017 թվականի օգոստոսի 31֊ին, ժամը 11։24֊ին թագուհի Սոֆիան ունեցել է երկրորդ որդին՝ թագաժառանգ Գաբրիել Կառլ Վալտերին, Դալարնի դուքս։

Պարգևներ
--------

* Սերաֆիմի շքանշան
* Կառլ XVI Գուստավի թագավորական ընտանիքի տիկին II աստիճանի շքանշան
* Շվեդիայի թագավոր Կառլ XVI֊րդ Գուստավի 70 ամյակին նվիրված հուշամեդալ (ապրիլի 30, 2016)
* Սոկոլի շքանշանի Մեծ խաչի տիկին (Իսլանդիա, 2018)

Ծանոթագրություններ
------------------

1. 1 2 3 4 5 6 7 8 9 10 11 12  Swedish Royal Court - HRH Princess Sofia: Biography
2. 1 2 3 4  *Lundy D. R.* The Peerage
3. ↑  Swedish Royal Court - The Prince Wedding
4. ↑
5. ↑
6. ↑  «Hovet erkänner att Carl Philip och Sofia är ett par | Svensk Damtidning». Արխիվացված է օրիգինալից 2013 թ․ մայիսի 14-ին. Վերցված է 2018 թ․ նոյեմբերի 1-ին.
7. ↑  Squires, Nick (2010 թ․ ապրիլի 8). «Swedish prince has relationship with glamour model». The Daily Telegraph. Վերցված է 2010 թ․ հունիսի 19-ին.
8. ↑  Yle следит за свадьбой шведского принца Карла Филипа. // Сайт телерадиокомпании Yleisradio Oy. Служба новостей Yle. — 13 июня 2015.(Ստուգված է 13 Հունիսի 2016)
9. ↑  «The Prince Couple is expecting a child». Արխիվացված է օրիգինալից 2015 թ․ նոյեմբերի 12-ին. Վերցված է 2015 թ․ հոկտեմբերի 15-ին.
10. ↑  Alexander blir hertig över Södermanland
11. ↑  «Prins Carl Philip och Prinsessan Sofia har fått en son - Sveriges Kungahus» (շվեդերեն). www.kungahuset.se. Արխիվացված է օրիգինալից 2016 թ․ սեպտեմբերի 17-ին. Վերցված է 2016 թ․ ապրիլի 20-ին.
12. ↑  Фотография
13. ↑  Фотография

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · The Peerage · WikiTree · Rodovid |
|  |
| Բառարաններ և հանրագիտարաններ | Մեծ նորվեգական |

 |